**UAB „Kaunas BESS“**

Svajonių g. 14C-1, LT-10101 Vilnius, juridinio asmens kodas 306556843, PVM kodas LT100017655314

**KONKURSO SĄLYGOS**

**50MW 2 VALANDŲ BATERIJŲ ENERGIJOS KAUPIMO SISTEMOS ĮRENGINIŲ PIRKIMAS**

**TURINYS**

[1. BENDROSIOS NUOSTATOS 1](#_Toc199329672)

[2. PIRKIMO OBJEKTAS IR ESMINĖS SUTARTIES SĄLYGOS 2](#_Toc199329673)

[3. REIKALAVIMAI TIEKĖJAMS 3](#_Toc199329674)

[4. PASIŪLYMŲ RENGIMAS, PATEIKIMAS, KEITIMAS 4](#_Toc199329675)

[5. KONKURSO SĄLYGŲ PAAIŠKINIMAS IR PATIKSLINIMAS 5](#_Toc199329676)

[6. PASIŪLYMŲ NAGRINĖJIMAS IR VERTINIMAS 5](#_Toc199329677)

[7. PASIŪLYMŲ ATMETIMO PRIEŽASTYS 7](#_Toc199329678)

[8. DERYBOS 7](#_Toc199329679)

[9. SPRENDIMAS DĖL LAIMĖTOJO NUSTATYMO 8](#_Toc199329680)

[10. PRETENZIJŲ NAGRINĖJIMO TVARKA 8](#_Toc199329681)

[11. BAIGIAMOSIOS NUOSTATOS 8](#_Toc199329682)

[12. PRIEDAI 9](#_Toc199329683)

[Priedas Nr**.** 1 10](#_Toc199329684)

[Priedas Nr**.** 2 12](#_Toc199329685)

# BENDROSIOS NUOSTATOS

* 1. UAB „Kaunas BESS“ (**Pirkėjas**) įgyvendina Lietuvos Respublikos energetikos ministro 2022-09-07 įsakymu Nr. 1-265 „Dėl 2021–2030 metų plėtros programos valdytojos Lietuvos Respublikos energetikos ministerijos energetikos plėtros programos pažangos priemonės Nr. 03-001-06-03-02 „Didinti atsinaujinančių energijos išteklių dalį, užtikrinant atsinaujinančių išteklių integraciją į elektros tinklus“ aprašo patvirtinimo“, pažangos priemonę Nr. 03-001-06-03-02 ir numato įsigyti 50MW leistinos generuoti ir vartoti galios 2 valandų baterijų energijos kaupimo sistemos įrenginius.
  2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010-09-14 įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo patvirtinimo“ (**Aprašas**), Lietuvos Respublikos civiliniu kodeksu (**Civilinis kodeksas**), kitais teisės aktais bei šiomis konkurso sąlygomis (**Konkurso sąlygos**).
  3. Skelbimas apie pirkimą paskelbtas 2025-05-28 Aplinkos projektų valdymo agentūros (**APVA**) internetiniame puslapyje, pasiekiamame adresu [www.apva.lt](http://www.apva.lt), dedikuotojo skiltyje – „skelbimai“.
  4. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
  5. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pirkimą vykdyti pakartotinai konkurso arba apklausos būdu, kaip tai numatyta Aprašo 33 p.
  6. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su Konkurso procedūromis susijusius pranešimus: [besskaunas@aquila-capital.com](mailto:besskaunas@aquila-capital.com).

# PIRKIMO OBJEKTAS IR ESMINĖS SUTARTIES SĄLYGOS

* 1. Pirkėjas įsigyja 50MW leistinos generuoti ir vartoti galios 2 valandų baterijų energijos kaupimo sistemos įrenginius (**Prekės** arba **BESS**) ir su BESS įrengimu ir paleidimu susijusius darbus, kurių sudėtis, tikslios savybės ir aprašymas yra išdėstytos techninėje specifikacijoje (**Techninė specifikacija**, 3-4 priedai).
  2. Prekės privalo būti pristatytos ne vėliau kaip per 12 mėnesių nuo pirkimo sutarties sudarymo.
  3. Prekių pristatymo vieta – Bliūdžių k., Panevėžio raj.
  4. Prekių pristatymo sąlygos – DDP.
  5. Tiekėjas, vykdydamas Sutartį privalės laikytis:
     1. „Aquila Group“ verslo partnerių elgesio kodekso (pateikiamas anglų k., tiekėjui paprašius);
     2. „Aquila Group“ ESG ir darbo saugos ir saugumo reikalavimų tiekimo įrangos ir paleidimo į eksploataciją sutartims (pateikiamas anglų k., tiekėjui paprašius);
     3. Lietuvos Respublikos teisės aktų reikalavimų, įskaitant:
* 2018-08-13 Lietuvos Vyriausybės nutarimo Nr. 818 „Dėl Lietuvos Respublikos kibernetinio saugumo įstatymo įgyvendinimo“

<https://e-seimas.lrs.lt/portal/legalAct/lt/TAD/94365031a53411e8aa33fe8f0fea665f/asr>

* 2002-05-28 Lietuvos Respublikos Seimo nutarimo Nr. IX-907 Dėl Nacionalinio saugumo strategijos patvirtinimo

<https://e-seimas.lrs.lt/portal/legalAct/lt/TAD/TAIS.167925/asr>

* Nacionalinis kibernetinių incidentų valdymo planas

<https://e-seimas.lrs.lt/portal/legalAct/lt/TAD/94365031a53411e8aa33fe8f0fea665f/asr>

* Nacionaliniam saugumui užtikrinti svarbių objektų apsaugos įstatymas

<https://e-seimas.lrs.lt/portal/legalAct/lt/TAD/TAIS.189498/asr>

* Nacionaliniam saugumui užtikrinti svarbių objektų apsaugos įstatymas

<https://e-seimas.lrs.lt/portal/legalAct/lt/TAD/TAIS.189498/asr>

* Litgrid AB Pasinaudojimo elektros perdavimo tinklais aprašas (taikoma, kiek tai susiję su teisiniais ir techniniais reikalavimais BEKS)

<https://e-seimas.lrs.lt/portal/legalAct/lt/TAD/703884b01fb111f09cbcab0ff4d74843?jfwid=32wf6fbo>

* 1. Šio pirkimo objektas į dalis neskaidomas, todėl pasiūlymas turi būti pateiktas visam nurodytam Prekių kiekiui.
  2. Jei Techninėje specifikacijoje, apibūdinant pirkimo objektą, nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.

# REIKALAVIMAI TIEKĖJAMS

* 1. Tiekėjas, dalyvaujantis Konkurse, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 3.1.1. | Tiekėjas per pastaruosius 5 (penkis) metus (skaičiuojant iki pasiūlymų pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdo veiklą trumpiau nei 5 (penki) metai), turi būti įvykdęs ne mažiau kaip 1 (vieną) baterijų energijos kaupimo sistemos įrenginių tiekimo sutartį, pagal kurią pateikė ne mažesnės nei 100 MWh įrengtosios galios baterijų energijos kaupimo sistemos įrenginius Europos Sąjungos teritorijoje.  Atitikčiai šiam kvalifikacijos reikalavimui pagrįsti tiekėjas negali sumuoti (agreguoti) savo patirties, įgytos vykdant kelias sutartis. | Tiekėjas pateikia:   * Įvykdytų sutarčių sąrašą (pateikiamas laisva forma), kuriame nurodyta: sutarties pavadinimas, sutarties objekto aprašymas, sutarties vykdymo laikotarpis (mėnesių tikslumu), sutarties vertė, užsakovas, užsakovo kontaktai. * Prekių perdavimo-priėmimo aktas (arba savo turiniu analogiškas dokumentas) arba užsakovo (pirkėjo) pažyma (atsiliepimas) apie tai, kad prekės pagal atitinkamą sutartį buvo pristatytos tinkamai.   Pirkėjas, siekdamas patikslinti informaciją apie įvykdytą sutartį, pasilieka teisę be išankstinio tiekėjo įspėjimo susisiekti su tiekėjo nurodytu užsakovo kontaktiniu asmeniu. |

* 1. Kiti reikalavimai:

|  |  |  |
| --- | --- | --- |
| **Eil. Nr.** | **Kiti reikalavimai** | **Reikalavimus įrodantys dokumentai** |
| 3.2.1. | Tiekėjas turi turėti įdiegtą aplinkos apsaugos vadybos priemonių sistemą, atitinkančią aplinkos apsaugos vadybos ISO 14001 arba lygiaverčio standarto reikalavimus. | Tiekėjo ISO 14001 aplinkos apsaugos vadybos sertifikato arba lygiaverčio aplinkos apsaugos vadybos užtikrinimo priemonių dokumento skaitmeninė kopija. |

**\* *Pastabos*:** jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija.

* 1. Tiekėjas gali remtis kitų ūkio subjektų pajėgumais atitikčiai šiems reikalavimams pagrįsti tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
  2. Jei bendrą pasiūlymą pateikia ūkio subjektų grupė Konkurso sąlygų 3.2. punkte nustatytą reikalavimą turi atitikti bent vienas iš ūkio subjektų grupės narių.
  3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, ir šią aplinkybę Pirkėjas gali įrodyti bet kokiomis teisėtomis priemonėmis.
  4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam tiekėjui suteikti įgaliojimai pateikti pasiūlymą, jį pasirašyti, sudaryti sutartį).
  5. Tiekėjas gali remtis tik tokiais kitų ūkio subjektų (pvz. subtiekėjų) pajėgumais siekiant įrodyti savo atitiktį kvalifikacijos reikalavimams, kuriais jis realiai galės disponuoti pirkimo sutarties vykdymo metu. Tiekėjas turi pareigą Pirkėjui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, Pirkėjas iš tiekėjo priima bet kokias tai patvirtinančias priemones.
  6. Tiekėjas savo pasiūlyme turi nurodyti, kokius subrangovus ir kokiai pirkimo daliai (dalis procentais) atlikti jis ketina pasitelkti. Subrangovai turi atitikti atitinkamus Tiekėjo nurodytiems subrangovų darbams priskiriamus kvalifikacinius reikalavimus, nurodytus Konkurso sąlygų 3.1 punkte ir pateikti tai įrodančius dokumentus.
  7. Pirkėjas nereikalauja, kad tiekėjas ir ūkio subjektai, kurių pajėgumais remiamasi siekiant įrodyti savo atitiktį kitiems kvalifikacijos reikalavimams, prisiimtų solidarią atsakomybę už pirkimo sutarties įvykdymą.

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui.
  2. Tiekėjas pasiūlymą privalo pateikti pagal konkurso sąlygų 1 priede pateiktą formą.
  3. Tiekėjas turi pateikti siūlomos BESS įrangos techninių parametrų teisingumą įrodančius BESS įrangos gamintojo dokumentus originalo, o reikalaujamų parametrų – lietuvių arba anglų kalba.
  4. Tais atvejais, kai siūlomų BESS įrangos parametrų teisingumą įrodančių gamintojo dokumentų (bukletų, duomenų lapų ir pan.) originalo kalba yra anglų kalba, pateikti vertimus į lietuvių kalbą kartu su pasiūlymu nereikia, tačiau tokie vertimai turės būti pateikti Pirkėjui pareikalavus. Tiekėjo pateikiamuose atitikties Techninės specifikacijos reikalavimams dokumentuose būti nurodytos konkrečios siūlomų prekių charakteristikos. Pateikiamos skaitmeninės dokumentų kopijos.
  5. Tuo atveju, jeigu Tiekėjo pateiktoje gamintojo dokumentacijoje nėra visos reikalaujamų Prekių technines charakteristikas patvirtinančios informacijos, Tiekėjas privalo pateikti gamintojo arba jo įgalioto atstovo raštiškus patvirtinimus (prekės gamintojo atitikties deklaraciją/eksploatacinių savybių deklaraciją) ar kitus atitiktį reikalavimams įrodančius dokumentus (informaciją), iš kurių Pirkėjas galėtų įsitikinti siūlomų Prekių atitiktimi nustatytiems reikalavimams. Pateikiamos skaitmeninės dokumentų kopijos.
  6. Pasiūlymas turi būti pateiktas iki **2025-06-11 d. 9.00 val.** (Lietuvos Respublikos laiku) atsiuntus jį el. paštu: [besskaunas@aquila-capital.com](mailto:besskaunas@aquila-capital.com), el. laiško temoje nurodant žodį „PASIŪLYMAS“. Vėliau gauti pasiūlymai nebus priimami ir vertinami.
  7. Pasiūlymas turi būti pasirašytas tiekėjo arba jo įgalioto asmens saugiu elektroniniu parašu.
  8. Tiekėjo pasiūlymas pateikiamas lietuvių arba anglų kalba, užpildant atitinkamą pasiūlymo formą lietuvių arba anglų kalba.
  9. Pasiūlymą sudaro tiekėjo pateiktų dokumentų visuma:
     1. užpildyta pasiūlymo forma, parengta pagal šių Konkurso sąlygų 1 priedą;
     2. siūlomų Prekių atitiktį patvirtinančius dokumentus (pagal Konkurso sąlygų 4.3-4.5. p.);
     3. Atitiktį Konkurso sąlygose nurodytiems minimaliems kvalifikacijos reikalavimams ir kitiems reikalavimams pagrindžiantys dokumentai;
     4. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
     5. įrodymai, kad ūkio subjekto pajėgumai tiekėjui bus prieinami visą pirkimo sutarties vykdymo laikotarpį, jeigu tiekėjas tokio ūkio subjekto pajėgumais remiasi;
     6. kita Konkurso sąlygose prašoma informacija ir (ar) dokumentai.
  10. Tiekėjo pateikiamo pasiūlymo galiojimas neprivalo būti užtikrintas.
  11. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  12. Tiekėjas, pateikdamas pasiūlymą, turi siūlyti visą nurodytą prekių (įrangos) kiekį ir darbų bei paslaugų apimtį.
  13. Pasiūlymuose nurodoma Prekių kaina pateikiama eurais, turi būti išreikšta ir apskaičiuota taip, kaip nurodyta Konkurso sąlygų 1 priede. Apskaičiuojant kainą, turi būti atsižvelgta į visą Techninėje specifikacijoje nurodytą Prekių sudėtį bei su Prekių įrengimu bei paleidimu susijusių darbų apimtį, kainos sudėtines dalis ir pan. Į Prekių kainą turi būti įskaityti visi mokesčiai, mokami galiojančių Lietuvos Respublikos įstatymų nustatyta tvarka ir visos tiekėjo išlaidos. Jokios kitos išlaidos, neįskaičiuotos į pasiūlymo kainą, tiekėjui nebus atlyginamos.
  14. Pasiūlymas turi galioti ne trumpiau nei 90 (devyniasdešimt) dienų.
  15. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  16. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai per APVA pirkimų skelbimų portalą [www.apva.lt](http://www.apva.lt).
  17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną Tiekėjo el. paštu pateiktą prašymą paaiškinti Konkurso sąlygas, jeigu prašymas gautas ne vėliau kaip prieš 3 (tris) darbo dienas iki pasiūlymų pateikimo termino pabaigos. Į laiku gautą tiekėjo prašymą paaiškinti Konkurso sąlygas Pirkėjas atsako ne vėliau kaip per 2 (dvi) darbo dienas nuo jo gavimo dienos ir ne vėliau kaip likus 1 (vienai) darbo dienai iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jų prašymu buvo pateikta Techninė specifikacija, bet nenurodo, kuris tiekėjas pateikė prašymą paaiškinti Konkurso sąlygas arba Pirkėjas, atsakydamas tiekėjui, kartu paaiškinimus paskelbia [www.apva.lt](http://www.apva.lt) pirkimų skelbimų portale.
  2. Nesibaigus pasiūlymų pateikimo terminui, bet ne vėliau kaip likus 2 (dviem) darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti Konkurso sąlygas per APVA pirkimų skelbimų portalą [www.apva.lt](http://www.apva.lt).
  3. Jei paskelbus kvietimą dalyvauti pirkime yra esmingai keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas paskelbia pakeistą kvietimą dalyvauti pirkime.
  4. Pirkėjas nerengs susitikimų su tiekėjais dėl pirkimo dokumentų paaiškinimų.

# PASIŪLYMŲ NAGRINĖJIMAS IR VERTINIMAS

* 1. Susipažinimo su pasiūlymais procedūra vyks 2025-06-11 d. 10.00 val.Lietuvos Respublikos laiku, tiekėjams nedalyvaujant.
  2. Pirkėjas užtikrina, kad pateiktuose pasiūlymuose pateiktos kainos ir duomenys dėl ekonominio naudingumo balų nebus sužinotos anksčiau nei pasiūlymų pateikimo terminas (arba pasiūlymų nagrinėjimo pradžia).
  3. Pasiūlymų nagrinėjimo, vertinimo ir palyginimo procedūras atlieka Pirkėjo paskirtas asmuo, esant poreikiui, turintis teisę pasitelkti ekspertus, tiekėjams ar jų įgaliotiems atstovams nedalyvaujant.
  4. Vertinant pasiūlymus nustatoma:
     1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
     2. ar tiekėjai pasiūlyme pateikė visus duomenis, dokumentus ir informaciją, apibrėžtą Konkurso sąlygose ir ar pasiūlymas atitinka Konkurso sąlygose nustatytus reikalavimus;
     3. ar nebuvo pasiūlytos neįprastai mažos kainos.
  5. Pirkėjas priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties Konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, ekonominį naudingumą, pasiūlymo objektą ar kitus pasiūlymo aspektus, Pirkėjas prašo tiekėją šiuos duomenis papildyti arba paaiškinti per protingą terminą.
  6. Iškilus klausimams dėl pasiūlymų turinio ir Pirkėjui raštu paprašius šiuos duomenis paaiškinti arba patikslinti, tiekėjai privalo per Pirkėjo nurodytą protingą terminą pateikti raštu papildomus paaiškinimus nekeisdami pasiūlymo esmės.
  7. Jeigu pateiktame pasiūlyme randamos pasiūlyme nurodytos kainos apskaičiavimo klaidos ar kiti netikslumai, Pirkėjas kreipiasi į tiekėją prašydamas paaiškinti ar patikslinti pasiūlymą. Pasiūlymai yra patikslinami, papildomi ar paaiškinami Viešųjų pirkimo tarnybos direktoriaus 2022-12-30 Įsakymu Nr. 1S-240 patvirtintose Pasiūlymų patikslinimo, papildymo ar paaiškinimo taisyklėse nustatyta tvarka.
  8. Kai pateiktame pasiūlyme nurodoma neįprastai maža kaina, Pirkėjas turi teisę, o svarstydamas atmesti pasiūlymą – privalo tiekėjo raštu paprašyti per Pirkėjo nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  9. Pasiūlymuose nurodytos kainos bus vertinamos eurais, vertinant pasiūlymo kainą be PVM.
  10. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijus.
  11. Pasiūlymų vertinimo kriterijai:

|  |  |
| --- | --- |
| **Vertinimo kriterijai** | **Lyginamasis svoris, įvertinant ekonominį naudingumą** |
| Pirmas kriterijus – **Pasiūlymo kaina (C)** | P = 60 |
| Antras kriterijus – **Prekių pristatymo terminas** **(T)** | Y = 30 |
| Trečias kriterijus – **BESS įrenginiai turi integruotą inverterį (I)** | V = 10 |
| **Ekonominis naudingumas (S)** | S = 100 |

* 1. Pasiūlymų vertinimo tvarka:
     1. pasiūlymo ekonominis naudingumas (S) apskaičiuojamas, sudedant vertinimo kriterijų Pasiūlymo kaina (C), Prekių pristatymo terminas (T), BESS įrenginiai turi integruotą inverterį (I) balus;
     2. Pasiūlymo kainos (C) balai bus apskaičiuojami mažiausios pasiūlytos kainos be PVM (C𝒎𝒊𝒏) ir vertinamo pasiūlymo kainos be PVM (C𝒑) santykį padauginant iš kainos kriterijaus lyginamojo svorio – P.

A mathematical equation with black text

AI-generated content may be incorrect.

Pateiktoje formulėje:

C – siūlomos kainos be PVM įvertinimas balais.

Cmin – mažiausia vertinamuose pasiūlymuose pateikta kaina eurais be PVM.

Cp – vertinamame pasiūlyme pateikta kaina eurais be PVM.

* + 1. Prekių pristatymo termino (T) balai bus apskaičiuojami trumpiausio pasiūlyto Prekių pristatymo termino (Tmin) ir vertinamo pasiūlyto Prekių pristatymo termino (Tp) santykį padauginant iš Prekių pristatymo termino kriterijaus lyginamojo svorio – Y.

A mathematical equation with black text

AI-generated content may be incorrect.

Pateiktoje formulėje:

T – siūlomo Prekių pristatymo termino įvertinimas balais.

Tmin – trumpiausias vertinamuose pasiūlymuose pasiūlytas Prekių pristatymo terminas savaitėmis.

Tp – vertinamame pasiūlyme pasiūlytas Prekių pristatymo terminas savaitėmis.

* + 1. Kriterijaus BESS įrenginiai turi integruotą inverterį (I) balai bus apskaičiuojami skiriant 10 balų, jeigu tiekėjo pasiūlytas sprendinys (Prekės) turi integruotą inverterį. Jeigu tiekėjo pasiūlytas sprendinys (Prekės) neturi integruoto inverterio – skiriama 0 balų.

# PASIŪLYMŲ ATMETIMO PRIEŽASTYS

* 1. Pirkėjas atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas neatitiko minimalių kvalifikacijos reikalavimų;
     3. tiekėjas pasiūlyme pateikė netikslius ar neišsamius duomenis apie savo kvalifikaciją ar kitus reikalavimus ir, Pirkėjui prašant, nepatikslino jų;
     4. pasiūlymas (jei vykdomos derybos – galutinis pasiūlymas) neatitiko Konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, įskaitant Konkurso sąlygose nustatytą maksimalų Prekių pristatymo terminą ir kt.);
     5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba tinkamai nepagrindė neįprastai mažos kainos;
     7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
  2. Apie pasiūlymo atmetimą tiekėjas informuojamas per 3 (tris) darbo dienas nuo šio sprendimo priėmimo dienos.

# DERYBOS

* 1. Jei Pirkėjo netenkina pateikti pasiūlymai, Pirkėjo sprendimu, Konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
  2. Pirkėjui nusprendus vykdyti derybas, derybos vykdomos su 3 (trimis) ekonomiškai naudingiausius pasiūlymus pateikusiais tiekėjais, kurių pasiūlymai nebuvo atmesti. Žemesnėse pasiūlymų eilės vietose esantys tiekėjai į Derybas nėra kviečiami. Jeigu keli pasiūlymai surinko vienodą ekonominį naudingumą, taikomos Konkurso sąlygų 9.1 punkto nuostatos. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
  3. Derybos gali būti vykdomos dėl perkamų darbų, prekių ar paslaugų charakteristikų, įskaitant kainą, kokybę, komercines sąlygas. Nesiderama dėl minimalių reikalavimų, taikomų tiekėjų kvalifikacijai, tiekėjų pasiūlymams, šių pasiūlymų vertinimo kriterijų.
  4. Derybos Pirkėjo pasirinkimu gali būti vykdomos tiek organizuojant gyvą susitikimą, tiek nuotolinėmis ryšio priemonėmis.
  5. Derybų metu Pirkėjo atstovas tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Pirkėjo atstovas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Pirkėjas surašo protokolą, kuriame nurodo apie tiekėjo neatvykimą.
  6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami Konkurso sąlygose nustatyta tvarka.
  7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis į derybas neatvykusio tiekėjo pasiūlymas.

# SPRENDIMAS DĖL LAIMĖTOJO NUSTATYMO

* 1. Išnagrinėjęs, įvertinęs ir palyginęs pateiktus pasiūlymus, Pirkėjas nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas gautas anksčiau.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal Konkurso sąlygų nuostatas.
  3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį.
  4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# PRETENZIJŲ NAGRINĖJIMO TVARKA

* 1. Tiekėjas, kuris mano, kad Pirkėjas nesilaikė teisės aktų arba šių Konkurso sąlygų reikalavimų ir tuo pažeidė ar pažeis jo teisėtus interesus, turi teisę per 5 (penkias) darbo dienas nuo paskelbimo apie pirkimą [www.apva.lt](http://www.apva.lt) pareikšti pretenziją Pirkėjui el. paštu [besskaunas@aquila-capital.com](mailto:besskaunas@aquila-capital.com) dėl šių Konkurso sąlygų arba per 5 (penkias) darbo dienas nuo Pirkėjo priimto sprendimo išsiuntimo tiekėjui dienos pareikšti pretenziją Pirkėjui dėl Pirkėjo veiksmų ar priimtų sprendimų.
  2. Pirkėjas nagrinėja tik tas tiekėjų pretenzijas, kurios gautos Konkurso sąlygų 10.1 punkte nustatytais terminais.
  3. Pirkėjas privalo išnagrinėti pretenziją ir priimti motyvuotą sprendimą ne vėliau kaip per 3 (tris) darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui. Tais atvejais, kai išnagrinėjus pretenziją buvo patenkinti tiekėjo reikalavimai ar reikalavimai buvo patenkinti iš dalies, apie priimtą sprendimą Pirkėjas privalo pranešti ir kitiems suinteresuotiems dalyviams tiesiogiai arba paskelbiant apie tai [www.apva.lt](http://www.apva.lt).
  4. Išnagrinėjęs pretenziją Pirkėjas taip pat informuoja pretenziją pateikusį tiekėją ir kitus suinteresuotus dalyvius apie anksčiau praneštų pirkimo procedūros terminų pasikeitimą, jeigu jie keičiami.

# BAIGIAMOSIOS NUOSTATOS

* 1. Tiekėjams pasiūlymų rengimo ir dalyvavimo Konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti Konkurso procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti Konkurso procedūras, Pirkėjas per 3 (tris) darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu Konkurso procedūros nutraukiamos iki pasiūlymų pateikimo termino, tinklapyje: [www.apva.lt](http://www.apva.lt) paskelbiamas pranešimas apie Konkurso procedūrų nutraukimą.
  3. Esant prieštaravimams tarp lietuviškos ir angliškos Konkurso sąlygų (įskaitant jos priedus) versijos, prioritetas teikiamas nuostatoms lietuvių kalba.
  4. Pirkėjas, ne vėliau kaip per 3 (tris) darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis bei jo pasiūlytą kainą.

# PRIEDAI

* 1. Pasiūlymo forma;
  2. Tiekėjo / subtiekėjo deklaracija;
  3. Techninė specifikacija;
  4. Tinklo kodekso atitikties bandymų programa.

Priedas Nr**.** 1

**PASIŪLYMAS**

**50MW 2 VALANDŲ BATERIJŲ ENERGIJOS KAUPIMO SISTEMOS ĮRENGINIAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data ir vieta)

|  |  |
| --- | --- |
| **Tiekėjo pavadinimas** */Jeigu dalyvauja ūkio subjektų grupė, surašomi visų narių pavadinimai/* |  |
| **Juridinio asmens kodas** */Jeigu dalyvauja ūkio subjektų grupė, surašomi visų narių kodai /* |  |
| **PVM mokėtojo kodas** */Jeigu dalyvauja ūkio subjektų grupė, surašomi visų narių kodai/* |  |
| **Už pasiūlymą atsakingo asmens vardas, pavardė** |  |
| **Telefono numeris** |  |
| **El. pašto adresas** |  |

* Šiuo pasiūlymu pažymime, kad sutinkame su visomis Konkurso sąlygomis, nustatytomis pirkimo dokumentuose.
* Patvirtiname, kad pirkimo sutartį vykdys tik tokią teisę turintys asmenys.
* Atsižvelgdami į Konkurse dokumentuose išdėstytas sąlygas, teikiame savo pasiūlymą.

Ūkio subjektai, kurių pajėgumais remiamės, siekiant atitikti kvalifikacijos reikalavimus:

|  |  |  |
| --- | --- | --- |
| **Ūkio subjekto pavadinimas, juridinio asmens kodas (fizinio asmens vardas, pavardė)** | **Kvalifikacijos reikalavimo Nr.** | **Ūkio subjektui perduodami sutartiniai įsipareigojimai** |
|  |  |  |

**Mes siūlome Prekes už tokią kainą:**

|  |  |  |  |
| --- | --- | --- | --- |
| **Prekių kaina (ekonominio naudingumo kriterijus – C)** | **Kaina, be PVM** | **PVM** | **Viso, Eur be PVM** |
| **50MW 2 valandų baterijų energijos kaupimo sistemos įrenginiai** |  |  |  |

**\* Jeigu PVM netaikomas, įrašyti 0 ir nurodyti priežastis, kodėl netaikomas.**

**\*\* Kaina, Eur be PVM nurodoma dviejų skaičių po kablelio tikslumu.**

**Kiti ekonominio naudingumo parametrai:**

|  |  |
| --- | --- |
| **Kriterijus** | **Siūloma reikšmė** |
| Prekių pristatymo terminas (T), savaitėmis | / įrašo tiekėjas / |
| BESS įrenginiai turi integruotą inverterį (I) | Taip / Ne |

Pasiūlymas galioja iki termino, nustatyto Konkurso sąlygose pabaigos.

Aš, žemiau pasirašęs(-iusi), patvirtinu, kad visa pasiūlyme pateikta informacija yra teisinga ir kad nebuvo nuslėpta jokios informacijos, kurią buvo prašoma pateikti pirkimo dalyvius.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |

Priedas Nr**.** 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

**TIEKĖJO/ SUBTIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(Data, Vieta)

Patvirtinu, kad mano atstovaujamo tiekėjo/subtiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, nustatytas ribas t.y.:

(a) mano atstovaujamas tiekėjas/subtiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas/subtiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Patvirtinu, kad tiekėjui/subtiekėjui kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti Pirkimo vykdytoją.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |